CELEX: 62018CN0443
Language: bg
Date: 2018-07-04 00:00:00
Title: Дело C-443/18: Иск, предявен на 4 юли 2018 г. — Европейска комисия/Италианска република

201808030352049952018/C 294/534432018CJC29420180820BG01BGINFO_JUDICIAL20180704394021Дело C-443/18: Иск, предявен на 4 юли 2018 г. — Европейска комисия/Италианска република
 ---documentbreak--- C2942018BG3910120180704BG0053391402Иск, предявен на 4 юли 2018 г. — Европейска комисия/Италианска република
   (Дело C-443/18)2018/C 294/53Език на производството: италиански
      Страни
   
   
      Ищец: Европейска комисия (представители: B. Eggers и D. Bianchi)
   
      Ответник: Италианска република
   
      Искания на ищеца
   
   Ищецът иска от Съда:
   
            1)
         
         
            да установи, че Италианската република,
            
                     —
                  
                  
                     като не е гарантирала в зоната за ограничаване незабавното отстраняване най-малко на всички растения, заразени с Xylella fastidiosa, които се намират в заразената област на максимално разстояние от 20 километра от границата и от останалата част от територията на Съюза, е нарушила задълженията си, произтичащи от член 7, параграф 2, буква в) от Решение за изпълнение (ЕС) 2015/789 (
                           1
                        );
                  
               
                     —
                  
                  
                     като също в зоната за ограничаване не е осигурила мониторинг за наличието на Xylella fastidiosa чрез годишни наблюдения в подходящи моменти от годината, не е изпълнила задълженията си по член 6, параграф 7 от Решение за изпълнение (ЕС) 2015/789;
                  
               
                     —
                  
                  
                     като системно не се е намесвала незабавно за предотвратяване на разпространението на Xylella fastidiosa, с последвалите от това нарушения на специфичните задължения, предвидени в Решение за изпълнение (ЕС) 2015/789 във връзка със заразените области, като тази ненамеса е довела до по-нататъшно разпространение на болестта, не е изпълнила задълженията, произтичащи от член 6, параграфи 2, 7 и 9 и от член 7, параграф 2, буква в) и от параграф 7 от Решение за изпълнение (ЕС) 2015/789, задълженията, предвидени в член 16, параграф 1 от Директива 2000/29/ЕО (
                           2
                        ) и задължението си за лоялно сътрудничество, записано в член 4, параграф 3 от Договора за Европейския съюз.
                  
               
      
            2)
         
         
            да осъди Италианската република да заплати съдебните разноски.
         
      
      Основания и основни доводи
   
   Данните, с които разполага Комисията и които се основават на предоставената от Италианската република информация, одитът, извършен от Комисията, научните становища, издадени от Европейския орган за безопасност на храните (ЕОБХ) и други органи, сочат закъснели наблюдения, значително закъснение и неизпълнение на задълженията във връзка с отсичането на заразените растения не само към момента на изпращането на мотивираното становище, но които продължават и по време на настоящото производство по обжалване. Вследствие на това Комисията счита за доказано продължаващото и общо неспазване от Италия на задължението за предотвратяване на разпространението на болестта, посочена в предходните членове.
   (
         1
      )	Решение за изпълнение (ЕС) 2015/789 на Комисията от 18 май 2015 година относно мерки за предотвратяване на въвеждането и разпространението на Xylella fastidiosa (Wells et al.) в Съюза (нотифицирано под номер С(2015) 3415) (ОВ L 125, стр. 36).
   (
         2
      )	Директива 2000/29/ЕО на Съвета от 8 май 2000 година относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 169, стр. 1).